b"\n_START_ARTICLE_\nJennifer Connelly\n_START_SECTION_\nZgodnje \xc5\xbeivljenje\n_START_PARAGRAPH_\nJennifer Lynn Connelly se je rodila v Round Topu, New York, Zdru\xc5\xbeene dr\xc5\xbeave Amerike v gorah Catskill, kot h\xc4\x8di Ilene, prodajalke starin in Gerarda Connellyja, proizvajalca obla\xc4\x8dil. Njen o\xc4\x8de je bil Katoli\xc4\x8dan z irskimi in norve\xc5\xa1kimi koreninami, njena mama pa je bila Judinja, \xc5\xa1olana na Je\xc5\xa1ivi, s predniki, ki so izvirali iz Rusije in Poljske. Odra\xc5\xa1\xc4\x8dala je v Brooklyn Heightsu, blizu brooklynskega mostu. Leta 1976 se je njena dru\xc5\xbeina preselila v Woodstock, New York. \xc5\xa0tiri leta kasneje se je dru\xc5\xbeina preselila nazaj na Brooklyn Heights.\n_START_SECTION_\nIzobrazba\n_START_PARAGRAPH_\nJennifer Connelly se je \xc5\xa1olala na zasebni \xc5\xa1oli svete Ane, kjer je bil velik poudarek na umetnosti. Kasneje je dve leti, v letih 1988 in 1989, \xc5\xa1tudirala angle\xc5\xa1\xc4\x8dino na univerzi Yale, nato pa se je leta 1990 pre\xc5\xa1olala na univerzo Stanford in pri\xc4\x8dela \xc5\xa1tudirati dramo. Tam se je \xc5\xa1olala z Royjem Londonom, Howardom Fineom in Haroldom Guskinom. Ker so jo star\xc5\xa1i spodbujali k temu, da nadaljuje s svojo igralsko kariero, je istega leta zapustila kolid\xc5\xbe in ponovno pri\xc4\x8dela snemati filme.\n_START_SECTION_\nKariera fotomodela v otro\xc5\xa1tvu in za\xc4\x8detek filmske kariere (1980\xe2\x80\x931985)\n_START_PARAGRAPH_\nKo je bila Jennifer Connelly stara deset let, je prijatelj njenega o\xc4\x8deta, producent, predlagal, da odide na manekensko avdicijo. Po avdiciji je podpisala pogodbo z agencijo Ford Modeling Agency in se pri\xc4\x8dela pojavljati v oglasih v \xc4\x8dasopisih, nato \xc5\xa1e v televizijskih reklamah. Ve\xc4\x8dkrat se je pojavila na naslovnici revije Seventeen, in sicer aprila 1986, avgusta 1986, aprila 1987 in decembra 1988. Decembra 1986 je za japonski glasbeni trg posnela dve pop pesmi:\xc2\xa0\xc2\xbbMonologue of Love\xc2\xab\xc2\xa0in\xc2\xa0\xc2\xbbMessage of Love\xc2\xab. Na pesmih je pela v foneti\xc4\x8dni japon\xc5\xa1\xc4\x8dini, \xc4\x8deprav tega jezika sploh ni govorila._NEWLINE_Po svojih prvih dose\xc5\xbekih kot fotomodel je njena mama Jennifer Connelly pri\xc4\x8dela voditi na igralske avdicije, kjer je nazadnje dobila svojo prvo vlogo, stransko vlogo Deborah Gelly v gangsterskem filmu Sergia Leonea, Bilo je neko\xc4\x8d v Ameriki (1984). V nekem prizoru za film je Jennifer Connelly morala izvesti baletno to\xc4\x8dko. Med avdicijo za vlogo, brez kakr\xc5\xa1nega koli plesnega znanja, je improvizirala in nazadnje prepri\xc4\x8dala re\xc5\xbeiserja, da jo je vklju\xc4\x8dil v igralsko zasedbo. Jennifer Connelly je film opisala kot\xc2\xa0\xc2\xbbneverjetno idili\xc4\x8dno uvajanje v svet ustvarjanja filmov\xc2\xab. Njena prva glavna vloga je bila vloga Jennifer Corvino v filmu italijanskega re\xc5\xbeiserja Daria Argenta, Phenomena (1985), \xc4\x8demur je sledila glavna vloga v najstni\xc5\xa1kem filmu Seven Minutes in Heaven istega leta.\n_START_SECTION_\nNajstni\xc5\xa1ki filmskih projekti (1986\xe2\x80\x931999)\n_START_PARAGRAPH_\nJennifer Connelly je preboj do\xc5\xbeivela s svojim naslednjim filmom, fantazijskem filmu Labirint (1986), kjer je zaigrala Sarah, najstnico, ki \xc5\xbeeli re\xc5\xa1iti svojega brata Tobyja iz sveta goblinov, ki mu vlada kralj Jareth (David Bowie). \xc4\x8ceprav film ni zaslu\xc5\xbeil veliko, je kasneje postal kultna klasika. Novinar revije The New York Times je tudi kritiziral njen nastop v filmu:\xc2\xa0\xc2\xbbJennifer Connelly kot Sarah nas na \xc5\xbealost razo\xc4\x8dara. Morda je g. Henson namenil preve\xc4\x8d pozornosti svojim lutkam in ni razvijal njenih zmogljivosti glavne igralke. Izgleda dobro, vendar ni prepri\xc4\x8dljiva in zdi se, kot da prebira nau\xc4\x8dene kitice, ki jih recitira brez vere v svoj cilj, ki ga pravzaprav niti ne izpolni. Ker ima film samo pet \xc4\x8dlove\xc5\xa1kih likov - Sarah, njene star\xc5\xa1e, ki jih be\xc5\xbeno vidimo na za\xc4\x8detku, malega Tobyja in Jaretha, kralja goblinov - je Sarahina vloga zelo pomembna.\xc2\xab Dve leti kasneje je kot u\xc4\x8denka baleta nastopila v italijanskem filmu \xc3\x89toile ter poleg Patricka Dempseyja upodobila u\xc4\x8denko kolid\xc5\xbea, Gabby, v filmu Michaela Hoffmana, Nekatera dekleta._NEWLINE_Leta 1990 je zaigrala v filmu Dennisa Hopperja, Vro\xc4\x8de mesto, zaigrala Gloria Harper, \xc5\xbeensko, ki jo izsiljuje Frank Sutton (William Sadler). Film ni zaslu\xc5\xbeil veliko. Istega leta ji je re\xc5\xbeiser Garry Marshall ponudil vlogo Vivian Ward v filmu \xc4\x8cedno dekle, vendar je sama menila, da je premlada za ta lik; nazadnje je vlogo zaigrala tri leta starej\xc5\xa1a Julia Roberts. Njen naslednji film je bila romanti\xc4\x8dna komedija Career Opportunities, v kateri je zaigrala poleg Frank Whaley. Film so kritizirali zaradi izkori\xc5\xa1\xc4\x8danja podobe Jennifer Connelly, prito\xc5\xbebe pa je povzro\xc4\x8dil prizor, v katerem igralka jaha mehanskega konja, medtem pa jo gleda lik Franka Whaleyja. Na kartonu zraven je bila napisana fraza:\xc2\xa0\xc2\xbbVsak hip bo od\xc5\xa1el na je\xc5\xbeo svojega \xc5\xbeivljenja.\xc2\xab V intervjuju z revijo Rolling Stone je Jennifer Connelly, takrat v svojem drugem letu na univerzi Yale, povedala:\xc2\xa0\xc2\xbbNe vem za drugega, vendar to ni nekaj, s \xc4\x8dimer bi bila povsem zadovoljna. To zagotovo ni predmet, o katerem bi se \xc5\xbeelela u\xc4\x8diti od svojih profesorjev.\xc2\xab Naslednje leto je posnela finan\xc4\x8dno izredno uspe\xc5\xa1en Disneyjev film The Rocketeer, ki pa ni uspel povrniti uspeha njene kariere pred tem. Novinar revije New York Magazine je o njenem nastopu v filmu napisal:\xc2\xa0\xc2\xbbConnellyjeva je primerna za to igralsko zasedbo; ima vlago, pristne kosti na licih, \xc4\x8dustvenost ve\xc4\x8dine Hollywoodskih starlet tega obdobja, vendar je hkrati tudi resna.\xc2\xab Poleg Jasona Priestleyja se je naslednjega leta pojavila v videospotu za pesem Royja Orbisona\xc2\xa0\xc2\xbbI Drove All Night\xc2\xab._NEWLINE_Sredi devetdesetih je Jennifer Connelly pri\xc4\x8dela igrati zrelej\xc5\xa1e vloge, saj je leta 1995 zaigrala homoseksualko iz kolektiva v filmu Johna Singletona, Higher Learning. Nato se je pojavila v finan\xc4\x8dno neuspe\xc5\xa1ni, vendar s strani filmskih kritikov priznani drami Inventing the Abbotts, ki govori o \xc5\xbeivljenju v petdesetih in v katerem ima vlogo Eleanor, eno izmed treh h\xc4\x8dera mestnega milijonarja Lloyda Abbotta. Nato je Jennifer Connelly zaigrala v kriti\xc4\x8dno priznanem filmu Mesto teme (1998), kjer je zaigrala stransko vlogo poleg Rufusa Sewella, Williama Hurta, Iana Richardsona in Kieferja Sutherlanda.\n_START_SECTION_\nPreboj in \xc4\x8cudoviti um (2000\xe2\x80\x932005)\n_START_PARAGRAPH_\nLeta 2000 je Jennifer Connelly zaigrala v biografskem filmu Eda Harrisa, Pollock, kjer je zaigrala Ruth Kligman, ljubico Jacksona Pollocka. Istega leta se je pojavila v filmu Rekviem za sanje, s katerim je do\xc5\xbeivela svoj preboj. Film je re\xc5\xbeiral Darren Aronofsky, temeljil pa je na istoimenskem romanu. Jennifer Connelly je poleg Marlon Wayans in Ellen Burstyn v filmu zaigrala Marion Silver, Harryjevo (Jared Leto) dekle, film pa je vklju\xc4\x8deval tudi like, zasvojene z drogami, ki so na robu \xc5\xbeiv\xc4\x8dnega zloma. Kritiki so ve\xc4\x8dkrat hvalili individualne nastope, posebej nastopa Jennifer Connelly in Ellen Burstyn, saj naj bi bili dovolj pogumni, da sta upodobili stalno telesno in du\xc5\xa1evno degradacijo svojih likov. Jennifer Connelly je dejala, da jo je pri scenariju pritegnil predvsem prikaz odvisnosti likov in vpliv slednjega na \xc5\xbeivljenje njihovih sorodnikov in njihova \xc4\x8dustva. Kritik Elvis Mitchell iz revije The New York Times je napisal:\xc2\xa0\xc2\xbbGd\xc4\x8d. Connelly je samo sebe prilagodila novi igralski zasedbi in njen nastop tako zelo vpliva na film, saj izpade veliko bolj premi\xc5\xa1ljen od drugih. Na koncu, ko jo ujamejo v kroglo veselja in ji na obrazu zaigra skriven nasme\xc5\xa1ek, sama vzljubi svoj nastop [\xe2\x80\xa6] Njena mokra realizacija je bolj mote\xc4\x8da kot karkoli drugega v romanu in gd\xc4\x8d. Connelly \xc5\xa1e nikoli ni posnela ni\xc4\x8desar, s \xc4\x8dimer bi nam pokazala, kako dobra je lahko.\xc2\xab Leta 2000 se je prvi\xc4\x8d pojavila na televiziji, ko je zaigrala Catherine Miller v Foxovi dramski televizijski seriji The $treet o posredno borzni\xc5\xa1ki hi\xc5\xa1i v New York City._NEWLINE_\xc5\xa0e istega leta je Jennifer Connelly zaigrala v filmski upodobitvi romana iz leta 1986, Waking the Dead, kjer je zaigrala Sarah Williams, aktivistko, ki jo ubije bomba, ki jo raznese v njenem avtomobilu v Minneapolisu, medtem ko se je peljala v \xc4\x8dilsko begunsko tabori\xc5\xa1\xc4\x8de. O svoji vlogi v filmu je Jennifer Connelly povedala:\xc2\xa0\xc2\xbbFilm Waking the Dead je prvi film, za katerega sem \xc4\x8dutila, da je moj. Res sem se trudila ustvariti nekaj iz te vloge in v film sem vlo\xc5\xbeila veliko same sebe, zato mi to veliko pomeni.\xc2\xab Novinar revije The New York Times je njen nastop opisal z besedami:\xc2\xa0\xc2\xbbKot Sarah je gd\xc4\x8d. Connelly zajame gore\xc4\x8do eteri\xc4\x8dnost in zavest, ki prevladujeta temu obdobju. Skupaj z g. Crudupom se mo\xc4\x8dno pove\xc5\xbeeta v ljubezenskem prizoru, ki prika\xc5\xbee silovito ne\xc5\xbenost razmerja, \xc4\x8digar strast je kombinirana s priokusom verske vneme.\xc2\xab_NEWLINE_Jennifer Connelly je dejala, da je bila potem, ko je prebrala scenarij za film Rona Howarda, \xc4\x8cudoviti um (2001), ki je temeljil na biografiji Johna Nasha, ki jo je napisala biv\xc5\xa1a novinarka revije New York Times, Sylvia Nasar, in jo nato izdala leta 1998, zelo vznemerjena. Producent filma, Brian Gazer, jo je najel za igranje vloge Alicie Nash, \xc5\xbeene brilijantnega shizofreni\xc4\x8dnega matematika Johna Nasha (zaigral ga je Russell Crowe). Jennifer Connelly je bila na avdicijo povabljena potem, ko je njena agentka, Risa Shapiro, producentom filma poslala odlomek takrat neizdanega filma Rekviem za sanje. Na avdicijo za vlogo so od\xc5\xa1le tudi igralke, kot so Rachel Weisz, Hilary Swank, Mira Sorvino in Frances O'Connor. Ker jih je navdu\xc5\xa1ila njena karizma, je z ostalimi na avdiciji nastopila z Russllom Croweom; Ron Howard in drugi producenti so opazili impresivno kemijo med njo in Russllom Croweom, zaradi \xc4\x8desar so jo tudi izbrali za vlogo. Film je ob izzidu u\xc5\xbeival v velikem kriti\xc4\x8dnem in komercialnem uspehu, po svetu pa je zaslu\xc5\xbeil ve\xc4\x8d kot 313 milijonov $, Jennifer Connelly pa si je za svoj nastop v filmu prislu\xc5\xbeila zlati globus, oskarja in nagrado BAFTA v kategoriji za\xc2\xa0\xc2\xbbnajbolj\xc5\xa1o stransko igralko\xc2\xab. Revija Time je njen nastop v filmu ozna\xc4\x8dila za\xc2\xa0\xc2\xbbsvetlobnega\xc2\xab, Jennifer Connelly sama pa je o filmu dejala:\xc2\xa0\xc2\xbb[\xc4\x8cudoviti um] je film, na katerega sem zelo ponosna in ki mi je resni\xc4\x8dno v\xc5\xa1e\xc4\x8d.\xc2\xab A.O. Scott iz revije The New York Times je dejal:\xc2\xa0\xc2\xbbVsekakor pa je gd\xc4\x8d. Connelly navdu\xc5\xa1ena in \xc5\xbeivahna v prevzetni vlogi \xc5\xbeenske, ki pri\xc4\x8dne kot matemati\xc4\x8darka, kmalu pa najde samo sebe pri pomaganju motenim, te\xc5\xbeavnim mo\xc5\xa1kim.\xc2\xab_NEWLINE_V filmu Neverjetni Hulk (2003) je Jennifer Connelly zaigrala Betty Ross, znanstvenico in biv\xc5\xa1e dekle glavnega lika iz filma, Brucea Bannerja. Jennifer Connelly je dejala, da je filozovska perspektiva na superjunaka iz stripov Marvel, po katerih je film posnet, Anga Leeja, pritegnila njeno pozornost, njegovo dojemanje filma pa je opisala kot\xc2\xa0\xc2\xbbdru\xc5\xbeinsko psiholo\xc5\xa1ko dramo z elementi gr\xc5\xa1kih tragedij\xc2\xab. Film je u\xc5\xbeival v velikem moderatnem uspehu. Istega leta mu je sledil film Hi\xc5\xa1a peska in megle, ki je temeljil na romanu Andrea Dubusa III. V filmu je upodobila Kathy Nicolo, zapu\xc5\xa1\xc4\x8deno \xc5\xbeeno, katere podedovano hi\xc5\xa1o na dra\xc5\xbebi prodajo iranskemu priseljencu Massoudu Amirju Behraniju (Ben Kingsley). Te\xc5\xbeave Kathy in tujim polkovnikom se \xc4\x8dez zgodbo mno\xc5\xbeijo, odnos med njima pa je \xc4\x8dedalje bolj te\xc5\xbeaven. Film je prejel v glavnem pozitivne ocene s strani kritikov in ob\xc4\x8dinstva. Novinar BBC-ja je komentiral:\xc2\xa0\xc2\xbb[Jennifer Connelly] nas popolnoma prepri\xc4\x8da kot sebi\xc4\x8dna, razo\xc4\x8darana in osamljena \xc5\xbeenska, ki svojemu bratu prizna: 'Po\xc4\x8dutim se izgubljeno.'\xc2\xab\n_START_SECTION_\nVrnitev v filmsko industrijo (2005\xe2\x80\x932007)\n_START_PARAGRAPH_\nPo dveh letih premora od filmske industrije je se Jennifer Connelly vrnila grozljivim psiholo\xc5\xa1kim trilerjem Tema\xc4\x8dna voda, ki je temeljil na istoimenskem japonskem filmu iz leta 2002. V filmu je zaigrala Dahlio, prestra\xc5\xa1eno mlado \xc5\xbeensko, ki jo preganja njena preteklost, zato se s svojo h\xc4\x8derko (Ariel Gade) preseli v stanovanje na Roosevelt Islandu, New York City, kjer pa se za\xc4\x8dnejo dogajati paranormalne stvari. V svoji oceni filma je kritik Roger Ebert napisal:\xc2\xa0\xc2\xbbZelo rad imam lik Jennifer Connelly; ni junakinja grozljivke, vendar je zaigrala mamo, ki se soo\xc4\x8da z grozo. To je velika razlika in zaradi te razlike je film Tema\xc4\x8dna voda tako dober.\xc2\xab_NEWLINE_Oba filma, v katerih je zaigrala naslednjega leta, je bil nominiran za ve\xc4\x8d oskarjev. Poleg Kate Winslet je zaigrala eno izmed pomembnej\xc5\xa1ih vlog v filmu Majhni otroci, ki temelji na istoimenskem romanu. Film govori o razmerju med Sarah Pierce (zaigrala jo je Kate Winslet) in Bradom Adamsonom (Patrick Wilson). Jennifer Connelly je \xc5\xa1e istega leta zaigrala v filmu Krvavi diamant poleg Leonarda DiCapria, kjer je upodobila novinarko Maddy Bowen, ki dela na tem, da bi javnosti predstavila pravo zgodbo krvavih diamantov. Novinar revije New York Magazine je njen nastop pohvalil:\xc2\xa0\xc2\xbbJennifer Connelly je tako pametna, razumna, nedramati\xc4\x8dna igralka, ki se ji dejstvo, da njen lik ne bi mogel zadihati, skoraj gnusi.\xc2\xab_NEWLINE_Nato je Jennifer Connelly zaigrala Grace v drami Reservation Road z Joaquinom Phoenixom in Markom Ruffalom, filmu, ki je v omejeni izdaji iz\xc5\xa1el leta 2007. Kot je dejala sama, je bilo lik, ki ga je zaigrala, te\xc5\xbeje igrati, kot kateri koli drugi lik. Novinarka revije USA Today, Susan Wloszczyna, je komentirala:\xc2\xa0\xc2\xbbNajmo\xc4\x8dnej\xc5\xa1a nastopa v filmu sta bila nastopa Jennifer Connelly in Marka Ruffala [\xe2\x80\xa6] ki sta film spremenila v pregreto melodramo\xc2\xab.\n_START_SECTION_\nZdaj\xc5\xa1nji filmski projekti (2008 - danes)\n_START_PARAGRAPH_\nLeta 2008 je Jennifer Connelly postala obraz modne hi\xc5\xa1e Balenciaga, za katere je posnela kar nekaj oglasov, izdanih leta 2009 ter kozmetike Revlon. Revije, kot so Vanity Fair, Esquire in Los Angeles Times so Jennifer Connelly tistega leta vklju\xc4\x8dile na svoje sezname najlep\xc5\xa1ih \xc5\xbeensk na svetu._NEWLINE_Jennifer Connelly se je leta 2008 poleg Keanuja Reevesa pojavila v razli\xc4\x8dici znanstveno-fantasti\xc4\x8dnem filmu iz leta 1951, Dan, ko bo obstala Zemlja. V filmu je zaigrala astrobiologinjo univerze Princeton, Helen Benson. Za razliko od originalnega filma, kjer je bila Helen Benson tajnica, ki ima romanti\xc4\x8dno razmerje z Klaatujem, kar je bila glavna tema filma, je bila v tej razli\xc4\x8dici glavna tema te\xc5\xbeavno razmerje med Helen Benson in njenim pastorkom, ki ga je zaigral Jaden Smith. Astronom Seth Shostak ji je pomagal razumeti potreben poklicni \xc5\xbeargon njenega lika. \xc5\xa0e istega leta se je na kratko pojavila v fantazijskem filmu Srce iz \xc4\x8drnila._NEWLINE_Leta 2009 je bila Jennifer Connelly \xc4\x8dlanica igralske zasedbe romanti\xc4\x8dne komedije Mu pa\xc4\x8d ni do tebe, kjer je zaigrala poleg Jennifer Aniston in Ginnifer Goodwin, ki je temeljil na istoimenski knjigi za samopomo\xc4\x8d. Novinar revije Variety Magazine je pohvalil njen nastop v filmu:\xc2\xa0\xc2\xbbKljub debeli plasti tema\xc4\x8dnosti je Jennifer Connelly pri\xc4\x8darala bogat nastop kot \xc5\xbeenska, ki jo ovirajo na\xc4\x8dela.\xc2\xab_NEWLINE_Leta 2009 je Jennifer Connelly zaigrala v dramski biografiji Creation, kjer je imela vlogo Emme Darwin, \xc5\xbeeno Charlesa Darwina, ki ga je upodobil njen resni\xc4\x8dni mo\xc5\xbe, igralec Paul Bettany. Zgodba se dogaja v \xc4\x8dasu pisanja knjige O izvoru vrst, film sam pa govori o te\xc5\xbeavah Charlesa Darwina zaradi spornosti knjige v tistem \xc4\x8dasu ter \xc5\xbeene, ki ne podpira njegovih teorij, hkrati pa oba \xc5\xbealujeta za svojo h\xc4\x8derko Annie. Novinar revije San Francisco Chronicle je napisal:\xc2\xa0\xc2\xbbDarwinovo \xc5\xbeeno, verno \xc5\xbeensko, ki ni podpirala mo\xc5\xbeevih teorij, je zaigrala Jennifer Connelly, Bettanyjeva resni\xc4\x8dna \xc5\xbeena; igralska zasedba se ne ujema v vseh filmih, v tem pa se. Vsi skupaj sicer verjamemo v Darwinove teorije, z njimi smo seznanjeni in smo jim naklonjeni. Angle\xc5\xa1ki naglas Jennifer Connelly je prav tako dober kot naglasa Ren\xc3\xa9e Zellweger in Gwyneth Paltrow. Ne samo, da zveni pravilno, pravilna sta tudi odnos in glasba.\xc2\xab Nato je posodila glas liku\xc2\xa0\xc2\xbb7\xc2\xab\xc2\xa0v filmu 9._NEWLINE_Film Kaj je narobe z Virginio se je premierno predvajal 15. septembra 2010 na mednarodnem filmskem festivalu v Torontu. V filmu je Jennifer Connelly zaigrala Virginio, psihi\xc4\x8dno moteno \xc5\xbeensko, ki ima \xc5\xbee dvajset let afero z lokalnim \xc5\xa1erifom, \xc4\x8digar h\xc4\x8di nato pri\xc4\x8dne hoditi z njenim sinom. Novinar iz revije Cinema Blend je napisal:\xc2\xa0\xc2\xbbVirginia je postala ena izmed najbolj\xc5\xa1ih likov filma, in sicer zahvaljujo\xc4\x8d enemu izmed najbolj\xc5\xa1ih nastopov Jennifer Connelly po nekaj letih.\xc2\xab_NEWLINE_Leta 2011 je Jennifer Connelly zaigrala v komi\xc4\x8dnim filmu Rona Howarda, Dilema, ki je iz\xc5\xa1el 14. januarja tistega leta. Poleg Vincea Vaughna je zaigrala Beth. Film kriti\xc4\x8dno ni bil uspe\xc5\xa1en, kljub temu pa novinar revije Austin Chronicle napisal:\xc2\xa0\xc2\xbbVaughn obvlada in njegov lepo diferenciran prekosi samo Connellyjeva\xc2\xab. Novinar revije Variety Magazine je napisal:\xc2\xa0\xc2\xbbZa Connellyjevo, ki je ves \xc4\x8das v senci ohlapnej\xc5\xa1ega in bolj spontanega, nenavadnega Vaughna, se zdi, da je obti\xc4\x8dala v \xc4\x8dustveni oddaljenosti od dejanj.\xc2\xab Njen naslednji projekt, film Georgea Ratliffa, Salvation Boulevard, se je premierno predvajal na filmskem festivalu Sundance leta 2011. V filmu je Jennifer Connelly zaigrala Gwen, \xc5\xbeeno Carla Vanderveerja (Greg Kinnear); par je \xc4\x8dlan cerkve tretjega tiso\xc4\x8dletja, ki jo je vodil pastor Dan (Pierce Brosnan).\n_START_SECTION_\nZasebno \xc5\xbeivljenje\n_START_PARAGRAPH_\nJennifer Connelly je dejala, da \xc4\x8das, ko ne dela, najraje pre\xc5\xbeivlja s svojim mo\xc5\xbeem in otroci, leta 2009 pa je svojo dru\xc5\xbeino, s kateri \xc5\xbeivi v TriBeCi, New York City, ozna\xc4\x8dila za najpomembnej\xc5\xa1o stvar v svojem \xc5\xbeivljenju._NEWLINE_Njen prvi sin, Kai, se je rodil leta 1997, njegov o\xc4\x8de pa je fotograf David Dugan. Leta 2009 je dejala:\xc2\xa0\xc2\xbbKo sem postala mama, se je vse spremenilo, saj sem pri\xc4\x8dela bolj odgovorno skrbeti tudi zase in za svoje \xc5\xbeivljenje [\xe2\x80\xa6] Star\xc5\xa1evstvo je spremenilo vse.\xc2\xab V\xc4\x8dasih je bila Jennifer Connelly veganka, vendar se je veganske diete prenehala dr\xc5\xbeati po prvi nose\xc4\x8dnosti. 1. januarja 2003 se je na \xc5\xa0kotskem s privatnim dru\xc5\xbeinskim obredom poro\xc4\x8dila z igralcem Paulom Bettanyjem, s katerim se je spoznala med snemanjem filma \xc4\x8cudoviti um (2002). Prvi otrok para in drugi otrok Jennifer Connelly, Stellan, poimenovan po igralcu Stellanu Skarsg\xc3\xa5rdu, se je rodil \xc5\xa1e istega leta. 31. maja 2011 je v New York Cityju rodila svojega tretjega otroka, h\xc4\x8derko Agnes Lark._NEWLINE_Jennifer Connelly je ve\xc4\x8dkrat sodelovala z raznimi dobrodelnimi organizacijami. 14. novembra 2005 so jo imenovali za ambasadorko za izobra\xc5\xbeevanje o pravicah ljudi organizacije Amnesty International, vklju\xc4\x8dili pa so jo tudi reklamo za globalno potrebo po \xc4\x8disti vodi, ki spodbuja donacije za projekte povezane z vodo v Afriki, Indiji in srednji Ameriki. 2. maja 2009 je skupaj z Jessico Albo in Jessico Biel sodelovala pri Revlonovovi vsakoletni modni pisti za \xc5\xbeenske 5k._NEWLINE_Leta 2010 je skupaj s svojimi sosedi iz TriBeCe, vklju\xc4\x8dno z Jamesom Gandolfinijem, Johnom Slatteryjem, Caseyjem Affleckom in Kirsten Dunst, je Jennifer Connelly na newyor\xc5\xa1ko vrhovno sodi\xc5\xa1\xc4\x8de vlo\xc5\xbeila zahtevo za prenehanje gradnje sanitarne gara\xc5\xbee, ki naj bi bila pet metrov ve\xc4\x8dja od dovoljenega in bi tako ovirala promet. \xc4\x8ceprav je sodnik iz New York Cityja, Jeffrey Oing, na za\xc4\x8detku podelil za\xc4\x8dasno omejitev, so kasneje prebivalcem nalo\xc5\xbeili prepoved pribli\xc5\xbeevanja in odobrili nadaljevanje gradnje._NEWLINE_Jennifer Connelly poleg angle\xc5\xa1\xc4\x8dine teko\xc4\x8de govori tudi italijansko in francosko."